EkBass/fiwiki-20250220-pages-articles huggingface dataset:
Megalania

Megalania (Varanus prisca tai Megalania prisca) oli eteläisessä Australiassa elänyt varaanilaji, joka hävisi sukupuuttoon noin 40 000 vuotta sittenGunzi, Christiane: Eläinlajien katoaminen - Egmont Kustannus 2005, ISBN 951-28-4104-5. Se saattoi elää Australiassa vielä silloin kun ensimmäiset ihmiset saapuivat mantereelleMegalania, giant ripper lizard, BBC - Science & Nature. == Piirteet == Megalania on suurin tunnettu varaanilaji: se oli noin 4,5–8 metriä pitkä ja painoi arviolta 600 kg eli neljä kertaa niin paljon kuin suurin nykyään elävä lisko, komodonvaraani. Arviot sen koosta ja painosta vaihtelevat kuitenkin suuresti. Megalanian pääravintoa saattoivat olla tasangoilla eläneet suuret pussieläimet, esimerkiksi Diprotodon ja Procoptodon. Sen arvellaan syöneen myös raatoja. Megalaniaa on väitetty esihistoriallisen Australian pääpedoksi, mutta sen tappamista suurista pussieläimistä ei ole löydetty todisteita, kun taas Thylacoleon tiedetään näin tehneen. Megalanian epäilleen käyttäneen saalistukseen myrkkyä komodonvaraanin tapaan, mikä tekisi siitä suurimman koskaan eläneen myrkyllisen selkärankaisen. == Nykypäivän havainnot == Australiassa kerrotaan huhuja siitä, että Megalania ei olisikaan kuollut sukupuuttoon, vaan eläisi yhä mantereen syrjäisissä kolkissa. Asiasta ei ole kuitenkaan saatu todisteita. Viimeisimmät väitetyt havainnot ovat 1990-luvulta, ja niitä on tehty myös Uudesta-Guineassa.Megalania Prisca: Dragon of the Australian Outback Samankaltaisista, mutta puissa elävistä jättiläisvaraaneista sanotaan tehdyn havaintoja myös Uudessa-Seelannissa.New Zealands Giant Enigmatic Lizards Pohjois-Australiasta eräs farmari löysi Megalanian kallon, jolle määritettiin ikää noin 300 vuotta. == Lähteet == Luokka:Esihistorialliset matelijat Luokka:Pleistoseenin sukupuuttoon kuollut megafauna Luokka:Varaanit
Ylämaan kirkko

Ylämaan kirkko on kirkkorakennus Lappeenrannassa entisen Ylämaan kunnan kirkonkylässä. Kirkko valmistui vuonna 1931 Ilmari Launiksen suunnitelman pohjalta. Antti Salmenlinna toteutti tiilikirkon sisämaalaukset ja lasikaiverrusikkunathttp://www.salmenlinna.eu/hakemisto.html ja alttaritaulun on maalannut Väinö Saikko vuonna 1939. Kirkossa on Kangasalan urkutehtaan vuonna 1940 rakentamat urut. Kirkossa on Ylämaan Spektroliitista valmistettu kastemalja, jonka Ylämaan seurakunta sai lahjoituksena vuonna 1975. Kirkon sankarihautausmaan muistomerkki on paljastettu 11. marraskuuta 1956 ja se on kuvanveistäjä Mikko Hovin teos. == Lähteet == == Aiheesta muualla == Luokka:Ilmari Launiksen suunnittelemat rakennukset Luokka:Suomen kivikirkot Luokka:Lappeenrannan kirkkorakennukset Luokka:Ylämaa
Pyynikin koulu

thumb|Pyynikin koulun rakennus Hämeenpuistosta. Pyynikin koulu on Tampereella Kaakinmaan kaupunginosassa sijaitseva koulu, Tampereen Työväen Teatteria vastapäätä. Se on osa Wivi Lönnin koulua. Wivi Lönnin suunnittelema koulurakennus on valmistunut 1902 ja edustaa tyylilajiltaan jugendia. Koulun nimi on historiassa vaihtunut useaan otteeseen. Koulu aloitti Tampereen Suomalaisena Tyttökouluna 1883–1916 ja jatkoi Tampereen tyttölukiona ja Tampereen tyttölyseona aina vuoteen 1973 asti. Koulun nimi muuttui Hämeenpuiston kouluksi vuosiksi 1976–1988 ja vuosina 1989–1991 Tampereen lyseon lukio toimi koulurakennuksessa, kun sen omaa rakennusta remontoitiin. Pyynikin koulun nimellä koulurakennus on palvellut vuoden 1991 syksystä alkaen. Pyynikin koulua kutsutaan nykyään myös Pyynikin yläkouluksi. ==Opetus== Pyynikin koulussa voi opiskella neljää kieltä, jotka ovat ruotsi, englanti, ranska ja kiina. Koulun ranskan kielen luokat, joita on yksi yhdelle luokka-asteelle, opiskelevat myös kemiaa, fysiikkaa, matematiikkaa, terveystietoa, uskontoa ja ATK:ta ranskaksi. Koulussa on myös musiikkiluokkia, joita on kaksi luokka-asteelle. Pyynikin koulu tekee yhteistyötä Tampereen kansainvälisen koulun kanssa. Siellä järjestetään osa kotitalouden ja elämänkatsomustiedon opetuksesta sekä tekstiilityön opetus. ==Aiheesta muualla== * Pyynikin koulun kotisivut * Päivi Ronimus-Poukka: Tampereen Suomalainen Tyttökoulu Koskesta voimaa. * Tampereen Tyttölyseo 50-vuotias, Aamulehti, 02.12.1933, nro 325, s. 5, Kansalliskirjaston digitaaliset aineistot Luokka:Tampereen peruskoulut Luokka:Wivi Lönnin suunnittelemat rakennukset Luokka:Kaakinmaa
Luuydintutkimus

Luuydintutkimus on ihmisen luuytimestä otettu näyte. Se voidaan ottaa joko imunäytteenä eli luuydinaspiraationa tai kudosnäytteenä eli luuydinbiopsiana. ==Aiheet== Luuydinnäyte voidaan ottaa, kun epäillään verta muodostavan kudoksen ja luuytimen tautia. Tällaisia sairauksia ovat muun muassa leukemia, lymfooma, myeloproliferatiiviset ja myelodysplastiset taudit ja luuytimen fibrotisoivat muutokset. Luuydinnäytteen avulla voidaan selvitellä epäselvän anemian, muiden verenkuvamuutosten ja vaikeiden puutostilojen syitä. Pahanlaatuisissa veritaudeissa voidaan tutkia kromosomi- ja geenipoikkeavuuksia ennusteen ja hoidon valinnan helpottamiseksi. ==Suoritus== Luuydinaspiraatio otetaan erityisellä neulalla joko rintalastasta (sternaalipunktio) tai alaselästä suoliluun harjanteesta (kristapunktio). Iho ja luukalvo puudutetaan, minkä jälkeen luuydinneulalla edetään luun pintaan. Neulan kärki viedään luun korteksin läpi poraavalla liikkeellä, minkä jälkeen nestemäistä luuydintä imetään ruiskulla 0,5–1 ml. Kun neulalla imetään näytettä luuydinontelosta, sinne syntyy alipaine, joka saattaa tuntua kipuna. Luuydinaspiraatio on kuitenkin mainettaan kivuttomampi tutkimus. Jos aspiraatio ei onnistu, tutkimuksessa edetään ottamalla luuydinbiopsia. Luuydinbiopsia otetaan suoliluun harjanteesta. Kuten aspiraatiossa, iho ja luukalvo puudutetaan, minkä jälkeen neulalla edetään luun korteksin läpi. Neulan kärki viedään luuytimeen, josta saadaan kiertävällä liikkeellä neulan sisään 2–3 mm paksu ja 0,5–2 cm pitkä lieriö. ==Analysointi== Imunäytteessä olevista luuydinnokareista tehdään lasilevylle puristevalmisteet, jotka laboratoriossa värjätään ja analysoidaan mikroskoopilla. Samalla tutkitaan yleensä perifeerisen veren sivelyvalmiste. Näytteestä voidaan tehdä tarvittaessa myös muita laboratoriotutkimuksia, kuten erikoisvärjäyksiä, kromosomitutkimuksia tai PCR-tutkimuksia. Biopsianäyte kiinnitetään formaliinilla ja leikataan kudosleikkeiksi, jotka värjätään ja analysoidaan. Tarpeen mukaan voidaan tehdä immunohistokemiallisia värjäyksiä. ==Riskit== Luuydinnäyte on turvallinen tutkimus. Suuressa brittiläisessä noin 55 000 luuydinnäytteen ottoa käsittäneessä tutkimuksessa haittavaikutusten esiintyvyys oli vain 0,05 prosenttia (26 tapausta). Yleisin komplikaatio oli verenvuoto.Bain BJ (2003). "Bone marrow biopsy morbidity and mortality." Br J Haematol 121(6):949-951. PMID 12786808 ==Lähteet== Luokka:Diagnostiset tutkimukset
Tervajoki (Lappeenranta)

Tervajoki ( ) on Suomessa Etelä-Karjalan Lappeenrannassa ja Venäjällä Viipurin piirissä virtaava 33 kilometriä pitkä joki, joka muodostaa Tervajoen vesistön 37,8 kilometrisestä pääuomasta suurimman osan. == Joen kulku == Tervajoki alkaa karttanimenä Säämälän ja Heinosenmäen yhteisellä peltoaukealla, johon tulee Purajoki Ruokosesta, toinen oja Lipiäisestä ja kolmas Laitjärvestä. Vaikka Purajoki muodostaakin vesistöalueen pääuoman yläjuoksun, alkaa Tervajoen seuraaminen tästä kohdasta. Joen seuraava sivu-uoma on Poikki- Sarkasesta alkava Luhanoja , jonne on jokivartta pitkin 2,5 kilometriä. Joki seuraa pellonreunaa tai peltomaita seututie 387, jonka jälkeen joki siirtyy metsätaipaleelle. Joki virtaa kahden mäen välistä osuudelle, jossa se meanderoi taajaan. Yhtymäkohdan jälkeen se tekee mutkan Rummun kylään, jonka jälkeen joki virtaa lähes suoraan Venäjän rajalle asti. Rummun kylässä siihen yhtyy oikealta koillisesta tuleva Vääräoja ja alempana Nutikan kylän jälkeen Kynsikkäänoja. Joki siirtyy rajavyöhykkeen läpi Venäjän puolelle, jossa sillä on merelle matkaa vielä 22 kilometriä . Venäläiset kutsuvat jokea Tervajoeksi Tervajärvelle ( ) asti. Ennen sitä jokeen yhtyy muutama oja, joista Suomen puolelle yltää ainoastaan Orijärvenpuro. Tervajärvi on 5,3 kilometriä pitkä, mutta hyvin kapea. Järven levein kohta on sen keskilaajentumassa, jossa se on 700 metriä leveä. Joki on kulkenut Venäjällä metsien halki, mutta Tervajärven koillisrannat ovat peltomaata. Peltomaat lisääntyvät matkalla kohti merenrantaa, jonne on järveltä matkaa kahdeksan kilometriä. Järveltä merelle on joen venäläinen nimi Polevaja. Joensuun ympärillä levittäytyy Tervajoen kylä () ja juuri ennen merenrantaa joki alittaa maantien A-181 sillan. Joki laskee varsin saaristoiseen kohtaan Viipurinlahtea. Joen vesistönumero Venäjän federaation vesistötietokannassa on 01040300512102000008034. == Luontoarvoja == Joki on tyypitetty pieneksi kangasmaiden joeksi, jonka ekologinen tila on vuonna 2018 luokiteltu hyväksi. Joki on kuitenkin kärsinyt metsien ja peltomaiden ojituksista sekä haja-asutuksen kuormituksesta ja sen vedenväri on tummentumassa. Joen vesi onkin tumman väristä, humuspitoista ja ravinnetilanne vastaa rehevää. Joen valuma-alueella ei sijaitse pistekuormittajaa. Vielä 1960-luvulla joessa eli meritaimenta, mutta viimeiset havainnot siitä ovat 1970-luvulla. Joella on joitakin nousuesteitä, joiden poistamista pohditaan. Joen koskia on vuonna 2022 suunniteltu kunnostettavaksi meritamenien potentiaalisiksi lisääntymispaikoiksi. Joen kiinnostavimmat kosket Suomen puolella ovat Rautakoski, Lieskoski ja Vanhanmyllynkoski. == Tervajoen vesistö == Tervajoen vesistön valuma-alueen pinta-ala on 203,89 neliökilometriä. Siitä on Suomen puolella noin 108 km² ja Venäjän puolella 96 km². Valuma-alueen järvisyys on 3,86 %. Suomen puolella Tervajoen vesistö sijaitsee Lappeenrannan kaupungin alueella. == Huomioita == == Lähteet == == Aiheesta muualla == * VIPSU-hanke, Saimaan vesiensuojeluyhdistys * Luokka:Suomen joet Luokka:Lappeenrannan joet Luokka:Leningradin alueen joet Luokka:Luovutettujen alueiden joet Luokka:Vahviala Luokka:Tervajoen vesistö Luokka:Ylämaa
Dobsonin spektrofotometri

Dobsonin spektrofotometri on laite, jolla voidaan mitata otsonin määrää ilmakehässä. Laitteen kehitti Gordon Dobson 1920-luvulla, ja se on ensimmäinen otsonin mittaamiseen käytetty väline. Dobsonin spektrofotometri mittaa otsonin määrän mittauspisteen yläpuolisessa ilmakehässä vertaamalla auringonsäteilyn intensiteettiä kahdella eri aallonpituudella, joista toista otsoni absorboi voimakkaasti, toista heikosti. Sillä voidaan mitata myös otsonin pystyprofiili eli pystysuuntainen jakautuminen ilmakehässä. Dobsonin spektrofotometrin avulla on mitattu pisimmät aikasarjat otsonin määrän vaihteluista ilmakehässä. Ne ovat tärkeitä nykyisen otsonikadon suuruutta arvioitaessa. Lisäksi perinteisillä, tarkoilla ja luotettavilla mittausvälineillä voidaan kalibroida nykyisiä, satelliittien avulla tapahtuvia otsonimittauksia. Vanhin otsonin mittaussarja on Sveitsistä vuodesta 1925 alkaen. Maailmanlaajuinen otsonin mittausverkosto perustettiin kansainvälisenä geofysiikan vuonna 1957. Nykyään maailmassa on noin sata mittausasemaa, joista monet tekevät säännöllisesti otsonimittauksia Dobsonin spektrofotometrilla. Kehittyneempi versio Dobsonin spektrofotometristä on Brewerin spektrofotometri. == Lähteet == * * Luokka:Mittalaitteet
The Spider’s Lullabye

The Spider's Lullabye on King Diamond -yhtyeen kuudes albumi. Levy on äänitetty ja miksattu The Dallas Sound Labissa syyskuun ja lokakuun aikana vuonna 1994. Albumin ovat tuottaneet levy-yhtiöt Massacre Records ja myöhemmin Metal Blade Records. Albumin on uudelleenmasteroinut Andy LaRocque, ja se on julkaistu uudelleen vuonna 2009. == Kappaleet == # # # # # # # # # # == Kokoonpano == *King Diamond: laulu, kosketinsoitin, cembalo *Andy La Rocque: kitara *Herb Simonsen: kitara *Chris Estes: basso *Darrin Anthony: rummut == Aiheesta muualla == * Kotisivut * * Luokka:King Diamondin albumit Luokka:Vuoden 1995 albumit
Sounds of Silence

Sounds of Silence on Simon & Garfunkelin toinen studioalbumi, joka julkaistiin 17. tammikuuta 1966. Se sisältää muun muassa suuret hitit "The Sound of Silence" ja "I Am a Rock". Albumi nauhoitettiin joulukuussa 1965 CBS- studioilla Nashvillessä, Tennesseessä ja Los Angelesissa, Kaliforniassa. Tuottajana toimi Bob Johnston. Kappaleet "I Am a Rock", "Leaves That Are Green", "April Come She Will", "A Most Peculiar Man" ja "Kathy's Song" oli julkaistu alun perin Paul Simonin ensimmäisellä sooloalbumilla The Paul Simon Songbook (1965). Lisäksi "The Sound of Silence" sisältyi täysin akustisena versiona duon debyyttialbumille Wednesday Morning, 3 A.M. (1964). Sounds of Silence julkaistiin myös osana Simon & Garfunkel Collected Works -kokoelmaa. Vuonna 2012 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.Complete National Recording Registry Listing, Library of Congress. Viitattu 7.9.2020. == Kappaleet == A-puoli # # # # # # B-puoli # * # # # # ===Bonuskappaleet vuoden 2001 CD-versiossa=== # * # # # *Kappale 12 äänitetty 21. joulukuuta 1965. *Kappaleet 13–15 äänitetty 8. heinäkuuta 1970. == Lähteet == CD-levy 460954 2 (Columbia Records, 1968, levyssä on tämä vuosiluku) ===Viitteet=== Luokka:Simon & Garfunkelin albumit Luokka:Vuoden 1966 albumit
La Hoguetten ryhmä

La Hoguetten ryhmä oli kivikautinen kulttuuri Saksassa ja Ranskassa. Se ajoittuu samaan aikaan nauhakeraamisen kulttuurin kanssa, mutta selviä eroja näissä oli esimerkiksi esineiden muotoilussa.Liestal: früheste steinzeitliche Bauern im Ergolztal Kulttuuri oli kotoisin Välimeren rannikolta Espanjasta ja Ranskasta, josta se sitten siirtyi Keski-Eurooppaan päin. ==Lähteet== == Aiheesta muualla == *http://www.comp-archaeology.org/LaHoguette.htm Luokka:Neoliittinen Eurooppa Luokka:Kivikauden kulttuurit
Hermannin koulu

pienoiskuva|Hermannin koulu Hermannin koulu on yksi Salon viidestä yläasteesta. Oppilaita tulee osasta Saloa sekä entisistä Kiskon, Muurlan, Kiikalan ja Perttelin kunnista. Hermannin koulussa toimii kielipainotteisia luokkia. Oppilaita on noin 500. Hermannin koulussa opiskellaan nelijaksojärjestelmässä (lukuvuosi on jaettu neljään 9–10 viikon jaksoon). Koulussa toimii oppilaskunta, johon kuuluu kaikki yläkoulun oppilaat. Oppilaskunnan hallitukseen kuuluu puheenjohtaja ja yksi jäsen jokaiselta luokalta. Koulussa on tukioppilaita, jotka pyrkivät lisäämään koulun hyvinvointia. Ennen samassa rakennuksessa toimi myös Hermannin lukio, joka yhdistyi Laurin lukion kanssa Salon lukioksi syksyllä 2005. Koulun rakennus sijaitsee Torikadulla, mutta vuoden 2018 keväästä vuoden 2021 kesään koulu toimi Ylhäistentiellä entisen Turun ammattikorkeakoulun tiloissa Torikadun tilojen sisäilmaongelmien vuoksi. Koulu muutti takaisin Torikadulle kesällä 2021, kun koulun remontti valmistui. == Aiheesta muualla == *Hermannin koulun kotisivu Luokka:Salon peruskoulut
The Graveyard

The Graveyard on King Diamond yhtyeen seitsemäs albumi, joka on julkaistu vuonna 1996 levymerkeillä Massacre Records ja Metal Blade Records. == Kappaleet == # # # # # # # # # # # # # # == Kokoonpano == * King Diamond: laulu, kosketinsoitin * Andy La Rocque: kitara * Herb Simonsen: kitara * Chris Estes: basso * Darrin Anthony: rummut == Aiheesta muualla == * Kotisivut * * Luokka:King Diamondin albumit Luokka:Vuoden 1996 albumit
Stöð 2 Extra

Stöð 2 Extra (aiemmin Sirkus) on islantilainen televisiokanava, jonka omistaa 365 ljósvakamiðlar, joka on osa Islannin suurinta mediayhtiö 365:a. Kanava on esittänyt muun muassa ohjelmia Smallville, 24, Salaiset kansiot, Kadotettu ja Frendit. == Aiheesta muualla == *Sirkus Luokka:Televisiokanavat Luokka:Islanti Luokka:Vuonna 2005 perustetut televisiokanavat
MIPS

MIPS (Millions of instructions per second) on tietokoneiden suorituskyvyn mittayksikkö, joka kertoo kuinka monta miljoonaa käskyä tietokone pystyy suorittamaan sekunnissa. Eri suoritinarkkitehtuureja edustavien suorittimien MIPS-luvut eivät ole keskenään kovin hyvin vertailukelpoisia. MIPS ilmoitetaan huippunopeutena, kun taas realistinen tilanne on paljon hajanaisempi, ja vaikka muistin rakenne vaikuttaa myös paljon suoritusnopeuteen, se ei näy MIPS-luvussa. Näiden ongelmien johdosta termille MIPS käytetään usein sarkastisesti myös selitystä "Meaningless Indicator of Processor Speed" eli suomennettuna suurin piirtein "merkityksetön suorittimen nopeuden mittari". Joissain yhteyksissä MIPS-luvulla tarkoitetaan myös Dhrystone- nopeustestiohjelman antamaa tulosta; Dhrystone ilmoittaa suorittimen nopeuden verrattuna 70-luvun VAX 11/780-tietokoneeseen, eli montaako VAX 11/780n käskyä vastaavan työmäärän suoritin laskee sekunnissa. Tämä mahdollistaa eri suorinarkkitehtuurien vertailun keskenään. Dhrystone on kuitenkin hyvin muinainen ja alkeellinen testiohjelma eikä sen perusteella voida tehdä paljoakaan johtopäätöksiä modernien tietokoneohjelmien suorituskyvystä eri suorittimilla. Luokka:Yksiköt Luokka:Tietokoneen suorituskyky
Olkaluu

Olkaluu () on olkavarren ainoa luu. Yläpäästään se rajoittuu olkaniveleen ja alapäästään kyynärniveleen. Olkaluun olkaniveleen osallistuvassa osassa eli sen yläpäässä on nivelrustoa puolipallon muotoisella alueella. Kyynärniveleen osallistuvassa luun alapäässä on kyynärluuta vastaava olkaluun tela ja värttinäluuta vastaava olkaluun värttinänasta. Olkaluun anatominen vastine jalassa on reisiluu. Mahdollisia olkaluun ongelmia ovat olkaluun murtuma ja olkaluun sijoiltaanmeno. == Piirteitä == Puolipallon muotoinen ulkonema olkaluun yläpäässä mediaalisesti on olkaluun pää (caput humeri). Se niveltyy olkanivelessä. Pään muodostavan puolipallon reuna on luun anatominen kaula (collum anatomicum). Olkaluun yläpäässä lateraalisemmin on kaksi olkakyhmyä, joista pienempi (tuberculum minus) on ventraalisesti suurempaan (tuberculum majus) nähden. Olkakyhmyjen välivako (sulcus intertubercularis) jatkuu alas olkaluun proksimaalista vartta. Olkakyhmyihin kiinnittyy kiertäjäkalvosimen jänteitä. Olkakyhmyjen alapuolella olkaluun kiertää kirurginen kaula (collum chirurgicum), joka on heikkoutensa takia tyypillinen murtumakohta. Olkaluun alapäässä on nivelnasta eli kondyyli (condylus). Sen osista tela (trochlea humeri) niveltyy kyynärluuhun ja olkaluun nasta (capitulum humeri) värttinäluuhun kyynärnivelessä. Kondyyli on nivelruston peittämä. Anteriorisesti kondyylin yläpuolella on kaksi kuoppaa, joihin kyynär- ja värttinäluiden ulokkeet menevät kyynärpään koukistuksessa: fossa coronoidea mediaalisesti ja fossa radialis lateraalisesti. Mediaalisesti ja lateraalisesti kondyylin yläpuolella olkaluun alapäässä ovat olkaluun sisä- ja ulkosivunasta (epicondylus medialis & lateralis). Sisäsivunasta on kiinnityskohta kyynärvarren anteriorisen lihasaition lihaksille, ulkosivunasta posteriorisen lihasaition lihaksille. == Lähteet == * Luokka:Eturaajan luusto Luokka:Seulonnan keskeiset artikkelit
Perinataalikuolema

Perinataalikuolema tarkoittaa sitä että yli 22-viikkoinen tai yli 500 grammaa painava sikiö syntyy kuolleena tai että vastasyntynyt kuolee ensimmäisen elinviikon aikana. Mikäli lapsi syntyy kuolleena puhutaan kohtukuolemasta tai prenataalikuolemasta. Kohtukuolleita lapsia syntyy vuosittain Suomessa noin 500. Lisäksi noin kaksisataa lasta kuolee seitsemän ensimmäisen elinpäivänsä aikana. ==Katso myös== *Keskonen == Lähteet == == Aiheesta muualla == * Duodecim Terveysportti: Perinataalikuolleisuus Luokka:Lisääntyminen Luokka:Kuolema
Tuomari (elokuva)

Tuomari (The Punisher) on Jonathan Hensleighin ohjaama Marvel Comicsin sarjakuviin perustuva supersankarielokuva vuodelta 2004. Se kertoo sarjakuvahahmo tuomarista, jota esittää Thomas Jane. ==Juoni== Entisellä Delta Forcen operaattorilla ja FBI:n agentilla, Frank Castlella oli kaikki; rakastava perhe, hieno elämä ja tulossa oli rauhallinen työ. Viimeisellä tehtävällään Castle soluttautui asekauppoihin. FBI:n saapuessa paikalle, he kuitenkin joutuvat ampumaan yhden kaupassa mukana olleista rikollisista. Tämä ilmenee kuuluisan rikollispomon, Howard Saintin toiseksi pojaksi ja Saint alkaa välittömästi hautomaan kostoa. Saatuaan Castlen henkilöllisyyden selville Saint lähettää joukkonsa tappamaan hänet perheineen. Castle joutuu todistamaan perheensä kuoleman mutta jää itse henkiin. Tästä lähtien hän alkaa toteuttaa kostoaan Saintille pettyneenä lakiin ja poliisien toimintaan. Käyttäen kaikkia 20 vuoden aikana oppimia taitojaan Castle aloittaa nerokkaan ja strategisen hyökkäyksen, joka päättyy elokuvan lopussa viimeiseen välienselvittelyyn. Castle saa huijattua Saintin tappamaan parhaan ystävänsä ja vaimonsa tappaen sitten kaikki Saintin liittolaiset ja lopulta itse Saintin. Castle kuitenkin päättää jatkaa taisteluaan pahantekijöitä vastaan, vaikka on jo saanut rangaista Saintia. ==Näyttelijät== == Aiheesta muualla == === Arvostelut === * Luokka:Vuoden 2004 yhdysvaltalaiset elokuvat Luokka:Yhdysvaltalaiset toimintatrillerit Luokka:Supersankarielokuvat Luokka:Marvel-universumiin perustuvat elokuvat ja:パニッシャー#映画化作品
Imatran taidemuseo

Imatran taidemuseo on perustettu vuonna 1951, ja se on vanhimpia Suomen maaseutukaupunkien taidemuseoista. Alkujaan taidemuseo avattiin kansakoulun ylimpään kerrokseen Vuoksenniskalla. Nykyään taidemuseo toimii Imatran kaupungintalon eteläpuolella Arto Sipisen suunnittelemassa, vuonna 1986 valmistuneessa Kulttuuritalo Virrassa (Mansikkalassa) yhdessä Imatran kaupunginmuseon, kaupunginkirjaston, Karelia- ja Kaleva-salien ja musiikkiopiston tilojen kanssa. Museon kokoelmiin kuuluu Imatran kaupungin ja Imatran taideyhdistyksen omistamia teoksia, yhteensä yli 1 400 teosta. Kokoelman ja näyttelytoiminnan painopiste on suomalaisessa 1900-luvun taiteessa. Kokoelmissa on etenkin 1900-luvun alun taidetta, ja modernismin vuosikymmen eli 1950-luku on hyvin edustettuna. Imatran kaupungin museoissa (kaupunginmuseo, taidemuseo) kävi vuonna 2015 yhteensä 34 245 henkeä, joista ilmaiskäynnin sai 33 790 henkeä. Jalo Sihtolan rooli taidemuseon perustamisessa oli ratkaiseva, ja nykyäänkin taidemuseon omistuksessa oleva Sihtola-kokoelma on valtakunnallisesti merkittävä. Se koostuu 1900-luvun modernistisesta suomalaisesta, ruotsalaisesta, ranskalaisesta ja italialaisesta taiteesta. == Lähteet == == Aiheesta muualla == * Etelä- Karjalan museoportaali: Imatran taidemuseo (etelakarjalanmuseot.fi) Taidemuseo Luokka:Suomen taidemuseot
Durendal

Durendal tai Durandal oli Rolandin laulun sankarin Rolandin tarunomainen miekka. Sen kahva sisälsi tarujen mukaan Pyhän Pietarin hampaan, Basileios Kesarealaisen verta, pyhän Deniksen hiukset ja palan Neitsyt Marian vaatteita. Nämä antavat miekalle maagisia ominaisuuksia. Sen terä on luomakunnan terävin ja miekka on murtumaton. Runoelmassa kerrotaan, että enkeli olisi antanut miekan Kaarle Suurelle Morainen laaksossa Englannissa. Kaarle Suuri antoi taikamiekan mahtavimmalle paladiinilleen Rolandille. Roland käyttää miekkaa Roncevaux'n solan taistelussa ja pitää sen avulla viholliset aisoissa sekä turvaa Kaarle Suuren armeijan vetäytymisen Ranskaan. Roland surmaa miekallaan suuren määrän saraseeneja. Hän muun muassa leikkaa miekalla kuningas Marsilen käsivarren irti sekä katkaisee tämän pojan Jursaleun kaulan. Lopulta Roland tajuaa, ettei kykene vastustamaan saraseeneja ikuisesti, ja päättää mieluummin tuhota miekan kuin antaa sen joutua vihollisen käsiin. Hän lyö sitä niin kovaa kivenlohkareita vasten, mutta Durendal halkaisee ne kahtia. Lopulta Roland haavoittuu kuolettavasti ja kätkee miekan ruumiinsa alle yhdessä maagisen torvensa Olifantin kanssa, jolla hän on ehtinyt varoittanut Kaarle Suurta. Ludovico Arioston runoelman Orlando Furioson mukaan miekka oli kerran kuulunut Troijan prinssille Hektorille. Rolandin laulussa kerrotaan, kuinka Roland yritti rikkoa miekan, jotta se ei joutuisi vihollisen käsiin. Kun hän ei siinä onnistunut, hän heitti sen myrkytettyyn virtaan. Paikallisen kansanperinteen mukaan Durendal on yhä tallessa Rocamodourissa. == Lähteet == Luokka:Taikamiekat
Alkuaineiden IUPAC-nimeämiskäytäntö

Kemiassa transuraanisille eli uraania raskaammille alkuaineille annetaan nimi usein löytöpaikan tai löytäjän mukaan ja symboli (nimeen viittaava kirjainyhdistelmä) vasta sen jälkeen, kun ne on löydetty. Vielä löytämättömistä alkuaineista käytävän keskustelun helpottamiseksi IUPAC () on määritellyt väliaikaisen järjestelmällisen transuraanisten alkuaineiden nimeämisjärjestelmän. Tämän nimeämisjärjestelmän idea sai alkunsa onnistuneesta orgaanisten yhdisteiden nimeämisjärjestelmästä. == IUPACin säännöt == numero (etu)liite symboli 0 nil n 1 un u 2 b(i) b 3 tr(i) t 4 quad q 5 pent p 6 hex h 7 sept s 8 oct o 9 en(n) e Väliaikaiset alkuaineiden nimet saadaan järjestelmällisesti alkuaineen järjestysluvusta (transaktinoideilla ja niitä raskaammilla kolminumeroinen). Jokainen numero muutetaan taulukonmukaisesti latinalais- tai kreikkalaisperäiseen etuliitteeseen, päätteeseen ja nimensisäiseen liitteeseen, joista lopulta muodostuu alkuaineen koko nimi. Järjestelmällisen nimen perään lisätään vielä pääte -ium. Symboli muodostetaan ottamalla jokaisen liitteen ensimmäinen kirjain. Nykyisin jokaiselle alkuaineelle aina alkuaineeseen 118 (oganesson) saakka on annettu oma järjestelmällisestä nimeämisjärjestelmästä poikkeava nimensä. Tämän vuoksi järjestelmällistä nimeämisjärjestelmää suositellaan käytettäviksi vain niille alkuaineille, joiden järjestysnumero on yli 118, joten käytännössä näiden alkuaineiden symbolit ovat aina kolmekirjaimisia (esimerkiksi Uue, Ubt, Bno). == Nimeämisesimerkkejä == * alkuaine 119: un + un + enn + ium = ununennium (Uue) * alkuaine 123: un + bi + tr + ium = unbitrium (Ubt) * alkuaine 208: bi + nil + oct + ium = biniloctium (Bno) * alkuaine 444: quad + quad + quad + ium = quadquadquadium (Qqq) * alkuaine 457: quad + pent + sept + ium = quadpentseptium (Qps) * alkuaine 783: sept + oct + tr + ium = septocttrium (Sot) * alkuaine 986: enn + oct + hex + ium = ennocthexium (Eoh) Nimeämisjärjestelmässä on muutama poikkeussääntö: * Jos bi- tai tri-liite päättyy liitteeseen '-ium' (eli -2, -3), liitteiden i:t yhdistyvät ja tulokseksi muodostuu '-bium' tai '-trium', eikä '-biium' tai '-triium'. * Jos enn-liite jatkuu liitteellä nil (eli -90-), liitteiden n-kirjaimet yhdistyvät ja tulokseksi muodostuu '-ennil-', eikä '-ennnil-'. Luokka:Kemiallinen nimeäminen Luokka:Jaksollinen järjestelmä
L (kirja)

L (L) on norjalaisen Erlend Loen kirjoittama romaani. Se ilmestyi vuonna 1999. Kirjan suomensi Outi Menna, ja sen suomalainen kustantaja on Like. Loen humoristinen ja ajoittain naiivi kerrontatapa nosti kirjan kansainväliseksi menestykseksi. ==Juoni== L on omaelämäkerrallinen kirja, joka kertoo seitsemän miehen Thor Heyerdahlin hengessä tekemästä tutkimusmatkasta Tyynenmeren autiolle saarelle. Retken tarkoituksena on nostaa Norja lopultakin maailmankartalle. Retkikunnan johtaja Erlend on kehittänyt teorian Polynesian saarten asuttamisesta. Hän uskoo, että eteläamerikkalaiset ovat asuttaneet ne luistellen meren yli sen ollessa oli jäässä. Kirjan alussa hän yrittää todistaa teoriaa kuitenkaan erityisemmin onnistumatta. Tämä tutkimus ei muiden mielestä riitä maineen ja kunnian saavuttamiseksi, joten heistä alkaa tuntua, että tulisi tutkia jotain muutakin. Egil saa uuden ajatuksen. He päättävät kokeilla ja vertailla eri yhteiskuntajärjestelmien toimivuutta käytännössä autiolla saarellaan. Tarkasteluun joutuvat monet hallintoratkaisut apartheidista yksinvaltiuteen. He eivät kuitenkaan löydä yhtään aukotonta järjestelmää – jokaisessa on omat epäkohtansa ja heikkoutensa. Retkikunta on kuitenkin tyytyväinen kokeeseen ja Erlend uskoo, että siitä voi olla hyötyä muille tulevaisuudessa. Kun he palaavat takaisin Norjaan, heitä ei ole vastaanottamassa soittokuntaa, mutta matkalla oli kuitenkin ajatuksia selkeyttävä vaikutus heille itselleen. Luokka:Norjalaiset romaanit Luokka:Vuoden 1999 kirjat
Erillinen pataljoona 6 (talvisota)

Erillinen pataljoona 6 (Er.P 6) oli talvisodan aikainen Suomen puolustusvoimien joukko-osasto, joka kuului ennen YH:n julistamista (14. lokakuuta 1939) perustettuihin niin sanottuihin suojajoukkoihin. == Perustaminen == Erillinen pataljoona 6 perustettiin 7. lokakuuta 1939 Kaukolan, Käkisalmen, Räisälän ja Sakkolan reserviläisistä. ==Varustaminen== Pataljoonan varustamisessa pyrittiin saavuttamaan määrävahvuudet, johon pääsääntöisesti Er.P 6:n osalta päästiinkin. ==Komentaja(t)== Pataljoonan komentajana toimi koko talvisodan ajan kapteeni Onni Saarelainen. ==Yksiköt== * EK/ErP 6, vänrikki Aaro Laamanen, Sakkola * 1./ErP 6, luutnantti Johannes Ahi, Käkisalmi * 2./ErP 6, luutnantti Pekka Jäntti, Käkisalmi, kaatui 27.12.1939 * 3./ErP 6, luutnantti Vilho Lehtonen, Sakkola, kaatui 27.12.1939 * KKK/ErP 6, vänrikki Heikki Virtanen, Sakkola * KrhOs, kadetti Lauri Nousiainen, Käkisalmi * PstkkJ, vänrikki Viktor Rangell, Sakkola * PstOs , jääkärivääpeli Antti Suuronen, Kaukola, kaatui 27.12.1939 Kimmo Sorko: "Suvannon Salpa" s. 101–103. ==Keskittäminen== Er.P 6 keskitettiin 11. lokakuuta 1939 Rautuun ja liitettiin samalla Raudun ryhmään, joka oli II armeijakunnan esikunnan komennossa. == Taistelut == Erityistä mainetta pataljoona sai Keljan taistelussa 27. joulukuuta 1939, jossa se löi huomattavasti suuremman vihollisjoukon vastahyökkäyksellä takaisin Vuoksen taakse. ErP 6:n tappiot kaatuneina Keljan taistelussa olivat 49 miestä Kimmo Sorko: "Suvannon Salpa" s. 331–332. == Lähteet == * * * === Viitteet === Luokka:Talvisodan suomalaiset jalkaväkipataljoonat
Unbiquadium

Unbiquadium on väliaikainen nimi toistaiseksi löytämättömälle alkuaineiden jaksollisen järjestelmän alkuaineelle, jonka järjestysluku on 124. Sen väliaikainen tunnus on Ubq. GANILissa, Ranskassa vuonna 2008 toiminut ryhmä väittää valmistaneensa unbiquadiumatomin ytimen, mutta löytöä ei ole virallistettu.Hal.archives-ouvertes.fr Unbiquadium noudattaa alkuaineiden IUPAC-nimeämiskäytäntöä, kunnes se saa virallisen nimen. == Katso myös == *Alkuaineiden järjestelmällinen nimeämisjärjestelmä == Lähteet == Luokka:Alkuaineet
Haapaniemi (Hirvensalmi)

Haapaniemi on Hirvensalmen kirkonkylän etelärannassa sijaitseva niemenkärki ja sitä ympäröivät alueet. Haapaniemessä sijaitsee muun muassa Hirvensalmen vanhainkoti ja lasten päivähoitopaikka sekä yksi Hirvensalmen kolmesta hakelämpökeskuksesta. Terveysasema toimi haapaniemellä, mutta muutti kesällä 2020 kunnantalon läheisyyteen. Haapaniemi sijoittuu Haapaniementien, Heikinniementien ja Sysmälänniementien varrelle. Sysmälänniementie rakennettiin vasta 1990-luvun loppupuolella ja sinne on siitä lähtien rakennettu uusia yksikerroksisia omakotitaloja. Sysmälänniementie on saanut nimensä Sysmälän pappilan mukaan, jonka maihin kuului alueita Haapaniemestä. Kartassa näkyvää Puistotietä ei ole vielä rakennettu. Rannassa on monia venevajoja, mutta uimarantaa ei ole. Hiihtoa ja lenkkeilyä voi harrastaa pururadalla, jonka eteläiset osat ulottuvat Haapaniemeen asti. ==Aiheesta muualla== *http://map3.centroid.fi/mikkelinseutu Luokka:Hirvensalmi Luokka:Suomen niemet
Fiksaatio

Fiksaatio ( ’kiinnittää’) tarkoittaa yleensä kiinnitystä ja kiinnittymistä. Sitä käytetään tavallisesti psykologiassa ja psykiatriassa lyhennyksenä affektiivisesta fiksaatiosta. Tällä tarkoitetaan kiintymystä tai takertumista sellaiseen kohteeseen, johon aikaisemmassa kehitysvaiheessa oli normaalia tuntea kiintymystä – esimerkiksi äitiin. Fiksaation oletetaan aiheuttavan monia neuroottisia käyttäytymiskuvioita, kuten kiihkeitä ihmis- tai kohdesuhteita ja kyvyttömyyden kypsiin ihmissuhteisiin. Luokka:Psykologia
Harmonia (mytologia)

Harmonia () oli kreikkalaisessa mytologiassa sovun jumalatar, Areen ja Afroditen tytär, joskin toisessa versiossa hänet on mainittu myös Elektran ja Zeuksen tyttäreksi. Hän on Kadmoksen puoliso, ja Polydoroksen, Inon, Autonoen, Semelen ja Agauen äiti. Harmonian roomalainen vastine oli Concordia. Heidän häissään kaikki jumalat olivat läsnä; Harmonia sai häälahjaksi Hefaistoksen tekemän kaulakorun. Tämä koru osoittautui varsin kohtalokkaaksi, ja myöhemmin Polyneikes antoi saman korun Erifylelle lahjoakseen tämän suostuttelemaan miehensä Amfiaraos ryhtymään sotaan Thebaa vastaan. Kaikkialla koru toi mukanaan epäjärjestystä ja surmaa; sota johti lopulta Erifylen, Alkmaionin ja Fegeuksen ja hänen poikiensa kuolemaan. Viimein Fegeuksen ja Alkmaionin poikien murhien jälkeen se asetettiin Athene Pronaian temppeliin Delfoihin. Myös siellä se tuotti edelleen epäonnea. Fayllos, yksi Fokiin johtajista, ryösti korun mukaansa ja antoi sen rakastajattarelleen, sotapäällikkö Aristonin vaimolle. Tämän pidettyä korua jonkin aikaa hänen poikansa valtasi hulluus, ja tämä sytytti heidän talonsa tuleen polttaen samalla äitinsä. Harmonian vastakohta oli Eris, eripuraisuuden jumalatar. הרמוניה וקדמוס הנחש.jpg|Evelyn De Morgan, Harmonia 1877. Polynices Eriphyle Louvre G442.jpg|Polyneikes antaa Harmonian kaulanauhan Erifylelle. Oinokhoe n. 450 eaa. Luokka: Kreikkalainen mytologia
8TV

8TV (yksinkertaistetut merkit: 八度空间; pinyin Bā Dù Kōng Jiān) on yksityinen malesialainen televisiokanava. Kanavan omistaa Media Prima Berhad, joka hankki sen MetroVision Channel8:lta vuonna 2004. Kanavan aikaisempi nimi oli MetroVision Channel 8 tai TV4. Kanava aloitti lähetykset 1. heinäkuuta 1995. ==Lähteet== == Aiheesta muualla == *Englanninkielinen 8TV:n sivusto Luokka:Malesialainen kulttuuri Luokka:Vuonna 2004 perustetut televisiokanavat
Vesa Alare

Vesa Erkki Alare (s. 20. elokuuta 1941 Suomussalmi) on suomalainen säveltäjä, sanoittaja ja laulaja, joka keikkaili vuosina 1980–2001 Humppalallit ja Tanssiorkesteri Lallit-yhtyeiden kanssa. Sittemmin Alare on soittanut ja laulanut yhdessä Ahti Laineen kanssa muodostetussa Duo Maestro -kokoonpanossa. Hän on tehnyt noin 400 sävellystä ja sanoitusta. Alare on tehnyt elämäntyönsä Köyliössä Kankaanpään koulussa opettajana sekä koulun johtajana. Kesäisin hän on kierrellyt tanssipaikkoja ythyeineen.. Alare omistaa myös VA-studio-nimisen äänitysstudion. ==Diskografia== * Muistojen polku (1980) * Kulje kanssani (1982) * Lallien parhaat (1985) * Huoleton kulkija (1985) * Kanssasi kuljen kuutamoon (1988) * Elämän kultainen lanka (1990) * Vain tuuli kuiskaa (1992) * Nuoruuden tanssit (1995) * Kun haaveilla uskallat (1997) * Tanssilavan luona (2000) * Yöt illat elokuun (2001) * Duo Maestro Vesa Alare & Ahti Laine (2004) * Alare Company (2005) * Joulumuisto (2005) * Sotiemme sävelet (2007) * Kun rakastunut on (2009) * Perhoselle (2012) * Kaunis karu maa (2013) * Sataa lunta (2014) * Oi Jouluyö (2015) * Elämän tuulet (2016) ==Lähteet== * *VA- studion sivut ===Viitteet=== ==Aiheesta muualla== * * * Luokka:Suomalaiset iskelmälaulajat Luokka:Suomalaiset iskelmämusiikin säveltäjät Luokka:Suomalaiset sanoittajat Luokka:Vuonna 1941 syntyneet Luokka:Elävät henkilöt
Von Hippel–Lindaun oireyhtymä

Von Hippel–Lindaun oireyhtymä on vallitsevasti periytyvä sairaus, joka ilmenee alttiutena saada kasvaimia eri puolille kehoa. Oireyhtymä on nimetty Eugen von Hippelin ja Arvid Lindaun mukaan. Von Hippel–Lindaun oireyhtymän aiheuttaa yhden geenin poikkeavuus kromosomin 3 lyhyessä haarassa. Enintään 150 suomalaisen arvioidaan kärsivän taudista. Koko maailmassa taudista kärsii yksi noin 35 000 syntyvästä lapsesta. Von Hippel–Lindaun oireyhtymän oireet riippuvat paljolti siitä, mihin kasvain on kehittynyt. Esimerkiksi kasvain pikkuaivoissa saattaa oireilla tasapainohäiriöinä ja munuaiskasvain verivirtsaisuutena. Muita yleisiä kasvainten kohteita ovat muun muassa verkkokalvo ja haima. Myös feokrosytoomia esiintyy. Oireyhtymä voi aiheuttaa sokeutumisen ja liikuntavamman. Liikuntavamman saaminen on yksilöllistä. Ennusteen kannalta on tärkeää todeta oireyhtymä mahdollisimman varhain, jotta kasvainten riski tiedostetaan etukäteen. Sairaus alkaa oireilla keskimäärin kolmenkymmenen vuoden iässä, vaikkakin tämä on hyvin yksilöllistä. Satunnaisen mutaation aiheuttama von Hippel–Lindaun oireyhtymä on erittäin harvinainen. Jotkut oireyhtymän saaneet kantavat kyseistä tautia ilman, että heillä olisi mitään oireita. == Lähteet == Luokka:Perinnölliset sairaudet Luokka:Syöpätaudit
Unbipentium

Unbipentium on väliaikainen nimi alkuaineiden jaksollisessa järjestelmässä teoreettisesti ennustetulle alkuaineelle, jota ei ole vielä löydetty. Unbipentiumin väliaikainen kemiallinen merkki on Ubp ja sen järjestysluku on 125. Unbipentiumia ei vielä ole yritetty syntetisoida, mutta jos sen atomeja saataisiin aikaan niin niiden isotoopin 332Ubp odotetaan olevan pysyvin. Unbipentium kuuluisi jaksollisen järjestelmän 8. jaksoon ja superaktinoidien sarjaan, sekä olisi g-lohkon alkuaine. Sen elektronikonfiguraatioksi on ennustettu Madelungin säännön perusteella [Og] 8s2 5g5, mutta ottaen huomioon kvanttiväridynamiikan ja suhteellisuusteorian vaatimat korjaukset on todennäköisemmäksi elektronikonfiguraatioksi laskettu [Og] 8s2 8p1 6f4. Toisia tuloksia on saatu hieman erilaisilla menetelmillä, kuten [Og] 8s2 8p1 6f3 5g1 soveltaen Dirac-Fock-Slater-menetelmää, joka tekisi tästä alkuaineesta ensimmäisen (kyseisellä menetelmällä laskien) jolla on elektroni 5g-alikuorella. == Lähteet == Luokka:Alkuaineet
Lehtonurmikka

Lehtonurmikka (Poa nemoralis) on yleinen, tuulipölytteinen heinäkasvi. == Ulkonäkö ja koko == Lehtonurmikka kasvaa 30–80 senttimetriä korkeina löyhinä mättäinä. Sen lehti on kourumainen, lehden kärki veneenmuotoinen, ja ylin lehti osoittaa tyypillisesti suoraan sivulle. Korressa olevat solmukohdat ovat muuta kortta tummemmat. Röyhy on 5–10 cm korkea, ruskeanvioletti tai vihreä, ja sen haarat ovat ohuet ja karheat.UPM -Kymmenen lehtokasviopas (toimimaton linkki) Lehtonurmikka muistuttaa jossain määrin pahtanurmikkaa (Poa glauca) ja rantanurmikkaa (Poa palustris). == Elinympäristö == Lehtonurmikka kasvaa kuivahkoissa, mutta ravinteikkaissa paikoissa, kuten lehtometsissä ja peltojen reunoilla. Lehtonurmikka kestää varjoa paremmin kuin monet muut heinät, joten sitä viljellään nurmikkokasvina varjoisissa paikoissa.Rakentaja.fi (toimimaton linkki) == Lähteet == == Aiheesta muualla == * Pinkka – Lajintuntemuksen oppimisympäristö: Lehtonurmikka (Poa nemoralis) * Valokki – nettikasvio: Lehtonurmikka (Poa nemoralis) * Global Biodiversity Information Facility (GBIF): Poa nemoralis * Integrated Taxonomic Information System (ITIS): Poa nemoralis * United States Department of Agriculture (USDA): Poa nemoralis * Flora of China: Poa nemoralis Luokka:Nurmikat
Guava

Guava eli hedelmäguava (Psidium guajava) on myrttikasveihin (Myrtaceae) lukeutuva pensas tai pienehkö trooppinen puu, joka kasvaa luonnostaan Karibialla, Väli- ja Etelä-Amerikassa. Guavapuu kasvaa luonnossa 20 metrin korkuiseksi, hedelmätarhoissa se jää yleensä kymmenmetriseksi. Sen kaarna on sileää ja kuparinväristä. Hilseillessään se paljastaa alla olevan vihreän jälsikerroksen.Rain-tree Guavan päärynänmuotoinen hedelmä on ihmisravinnoksi sopiva. Se on halkaisijaltaan noin 3–10 cm. Hedelmän väri vaihtelee vaaleanvihreästä keltaiseen ja joillakin lajikkeilla jopa voimakkaan punaiseen. Hedelmällä on voimakas tuoksu, ja se maistuu samanaikaisesti happamalta ja makealta. ==Viljely ja käyttö== Monissa trooppisissa maissa viljellään guavaa. Hedelmän voi syödä sellaisenaan. Guavan lehdistä ja hedelmistä valmistetaan myös teetä, jota käytetään hoitona vatsavaivoihin.Antibacterial activity of GUAVA, Psidium guajava Linnaeus, leaf extracts on diarrhea-causing enteric bacteria isolated from Seabob shrimp, Xiphopenaeus kroyeri (Heller). Guavaa voi myös viljellä Suomessa huonekasvina, jolloin kaupasta ostetun hedelmän siemeniä kylvetään kukkamultaan isoon reikäpohjaiseen kukkaruukkuun valoisalle paikalle. Kastellaan säännöllisesti, mutta mullan annetaan kuivahtaa kastelukertojen välillä. Kesäisin sitä voi pitää ulkona suojaisassa paikassa tai parvekkeella, mutta kylmää se ei kestä. Kukkii ja tuottaa hedelmää 2-3 vuodessa. Guava sisältää runsaasti C-vitamiinia, jopa 228 mg sataa grammaa kohden.USDA National Nutrient Database for Standard Reference. Täten yksi keskikokoinen guava, joka painaa n. 55 g, sisältää 126 mg C-vitamiinia, joka on 209 % suositellusta 60 mg:n päivän saantisuosituksesta. == Lähteet == == Aiheesta muualla == * Fineli: Guavan ravintosisältö *Kassu – Kasvien suomenkieliset nimet: Hedelmäguava eli guava (Psidium guajava) *ITIS: Psidium guajava *United States Department of Agriculture (USDA): Psidium guajava *Flora of China: Psidium guajava Luokka:Myrttikasvit Luokka:Hedelmät Luokka:Seulonnan keskeiset artikkelit
Rhett Butler (pokerinpelaaja)

Rhett Butler on yhdysvaltalainen pokerinpelaaja, jonka uran suurin saavutus on vuoden 2006 World Series of Pokerin pääturnauksen viides tila. Tämä toi hänelle 3 216 182 dollarin palkintorahat. Butler on ammatiltaan vakuutusedustaja ja hän on pelannut pokeria yli 25 vuotta. Hän on opiskellut James Madisonin yliopistossa ja asuu Rockvillessä, Marylandissa vaimon ja kolmen lapsen kanssa.http://www.pokerlistings.com/poker-player_rhett- butler?show=bio#pp-bio. Joulukuussa 2006 Butler oli rahasijoilla kahdessa Fifth Annual Five Diamond World Poker Classic -tapahtuman no limit hold 'em -turnauksessa. Maaliskuussa 2007 hän voitti The Wynn Classicin 1 000 dollarin mixed hold'em/omaha/seven card stud -turnauksen. Elokuussa 2007 Butlerin pokeriuran turnausansiot ylittivät 3,3 miljoonaa dollaria. Rhett Butler on täyskaima Tuulen viemää -romaanin Rhett Butlerille. == Lähteet == == Aiheesta muualla == * Luokka:Yhdysvaltalaiset pokerinpelaajat Luokka:Syntymävuosi puuttuu Luokka:Elävät henkilöt
Tiia Forsström

Tiia Anniina Forsström (ent. Aarnipuu, o.s. Lampela, s. 26. huhtikuuta 1974) on suomalainen tietokirjailija, seksuaaliterapeutti ja seksityöntekijä. == Koulutus == Koulutukseltaan Forsström on filosofian maisteri. Hänen keskiaikaisten pyhimysten ristiinpukeutumista käsitellyt uskontotieteen oppiaineen pro gradu -tutkielmansa hyväksyttiin arvosanalla laudatur vuonna 2005, ja hän sai tutkielmastaan Helsingin yliopiston naistutkimuksen (nykyään sukupuolentutkimus) gradupalkinnon vuonna 2006. == Poliittinen tausta == Forsström on entinen helsinkiläinen Vasemmistoliiton kaupunginvaltuutettu, valtuustoryhmänsä puheenjohtaja sekä kulttuuri- ja kirjastolautakunnan jäsen (2004–2008). Forsström on ollut myös Vasemmistoliiton puoluevaltuuston jäsen ja Helsingin Vasemmistoliitto ry:n piiritoimikunnan jäsen. Forsström on työskennellyt Helsingin yliopiston ylioppilaskunnan (HYY) sosiaalipoliittisena sihteerinä vuosina 2003–2005 sekä kansanedustaja Suvi-Anne Siimeksen eduskunta-avustajana vuosina 2006–2007. == Ura == Forsström toimi Seksuaalisen tasavertaisuuden eli Setan hallituksen puheenjohtajana vuosina 2001–2005. Hänen muita luottamustoimiaan ovat olleet muun muassa Sateenkaariperheet – Regnbågsfamiljer ry:n puheenjohtajuus, Kansainvälisten ihmisoikeusasiain neuvottelukunnan ja ILGA-Europen (International Lesbian and Gay Association Europe) hallituksen jäsenyys sekä Helsingin yliopiston tasa-arvotoimikunnan jäsenyys ja opintotukilautakunnan asiantuntijajäsenyys. Vuodesta 2013 kesään 2015 hän työskenteli Sateenkaariperheiden koulutussuunnittelijana. Hän on kirjoittanut myös useita tietokirjoja. Forsström on toiminut Sexpo-säätiön puheenjohtajana vuodesta 2017. Forsström ja hänen silloinen aviomiehensä Jouni Forsström perustivat Espooseen Aistien talo -nimisen yrityksen, jonka kautta he harjoittivat seksityötä eli tarjoavat seksuaalisia palveluita (sadomasokismi, fetisismi, roolileikit, sidonta, eroottinen hieronta ym.) asiakkailleen. Erottuaan Jouni Forsströmistä Tiia Forsström on jatkanut yritystä yksin. Hän on myös pitänyt seksuaalisuutta koskevia aiheita käsittelevää podcastia H-sana.H-sana - podcast Supla, viitattu 15.5.2023 == Yksityiselämä == Forsströmillä on kolme lasta. Hän on feministi. Tiia Forsströmin entisiä puolisoita ovat tutkija Petja Aarnipuu ja Jouni Forsström. == Julkaisuja == * * * * * * * *Ammattirakastaja. Like, 2019. ==Lähteet== ==Aiheesta muualla== * kirjailijaesittely * * Luokka:Helsingin kaupunginvaltuutetut Luokka:Vasemmistoliiton poliitikot Luokka:Suomalaiset ihmisoikeusaktivistit Luokka:Setan puheenjohtajat Luokka:Vuonna 1974 syntyneet Luokka:Suomalaiset tietokirjailijat Luokka:Prostituoidut Luokka:Elävät henkilöt
Amfion

Amfion oli kreikkalaisessa mytologiassa toinen Zeuksen ja Antiopen kaksoispojista. Hänen veljensä oli Zethos. Molemmat liittyvät olennaisesti myyttiin Theban perustamisesta heidän rakennettuaan kaupungin muurin. ==Lapsuus== Amfionin ja Zethoksen äiti oli Antiope, joka Zeuksen maattua hänet väkisin satyyrin hahmossa pakeni häpeäänsä Sikyoniin, jossa hän nai kuningas Epopeuksen. Kuitenkin joko Nykteus tai Lykos hyökkäsi Sikyoniin viedäkseen hänet takaisin Thebaan rangaistavaksi. Voittoisan sotaretken paluumatkalla hän synnytti kaksoset, jotka hänet pakotettiin jättämään Kithairon-vuorelle. Thebassa Lykos antoi Antiopen vaimonsa Dirken käsiin, ja tämä kohteli häntä julmasti monen vuoden ajan.Apollodoros: Bibliotheke ('Kirjasto') 3.5.5 (engl. käännös). Lopulta Antiopen onnistui paeta, ja hän löysi poikansa asumasta lähellä Kithairon-vuorta. Kaksosten vakuututtua siitä, että hän oli heidän äitinsä, he lähtivät kostamaan tämän kohtaloa. He tappoivat Dirken sitomalla hänet härän sarviin, kokosivat armeijan ja valtasivat Theban alkaen yhdessä hallitsemaan kaupunkia. ==Theban hallitsijat== Amfionista tuli suuri laulaja ja muusikko, kun Hermes oli opettanut häntä soittamaan ja antanut hänelle kultaisen lyyran. Kaksoset rakensivat muurin Kadmean, Theban linnoituksen, ympärille. Zethos joutui ponnistelemaan kovasti kuljettaakseen tarvittavat kivet rakennuspaikalle, kun taas Amfion soitti lyyraansa, jolloin hänen kivensä seurasivat häntä ja liukuivat varovasti paikoilleen.Tripp, Edward. Crowell's Handbook of Classical Mythology. New York: Thomas Crowell Company, 1970, s. 44. Amfion nai Nioben, Lyydian kuningas Tantaloksen tyttären. Tämän ansiosta hän oppi soittamaan lyyraansa lyydialaiseen tyyliin, jonka vuoksi hän lisäsi kolme kieltä soittimeensa.Tripp, Edward. Crowell's Handbook of Classical Mythology. New York: Thomas Crowell Company, 1970, s. 43 ==Myöhemmät vastoinkäymiset== Niobe sai monta lasta mutta tuli ylimieliseksi. Hän loukkasi jumalatar Letoa, jolla oli ainoastaan kaksi lasta, Artemis ja Apollon. Niinpä Leton lapset tappoivat Nioben lapset kostoksi. Ovidiuksen mukaan Amfion tappaa itsensä murheen murtamana. Telesilla puolestaan kertoo, että Artemis ja Apollon tappoivat hänet lastensa mukana. Hyginuksen versiossa hän hulluudessaan yrittää hyökätä Apollonin temppeliin, mutta kuolee jumalan ampumaan nuoleen. Gantz, Timothy. Early Greek Myth. Baltimore: Johns Hopkins University Press, 1993, s. 539 Amfionin ja Zethoksen kuoltua Laios palasi Thebaan kuninkaaksi. ==Lähteet== Luokka:Argonautit Luokka:Theban kuninkaat
Zethos

Zethos oli kreikkalaisessa mytologiassa toinen Zeuksen ja Antiopen kaksoispojista. Hänen veljensä oli Amfion. Molemmat liittyvät olennaisesti myyttiin Theban perustamisesta heidän rakennettuaan kaupungin muurin. ==Lapsuus== Amfionin ja Zethoksen äiti oli Antiope, joka Zeuksen maattua hänet väkisin satyyrin hahmossa pakeni häpeäänsä Sikyoniin, jossa hän nai kuningas Epopeuksen. Kuitenkin joko Nykteus tai Lykos hyökkäsi Sikyoniin viedäkseen hänet takaisin Thebaan rangaistavaksi. Voittoisan sotaretken paluumatkalla hän synnytti kaksoset, jotka hänet pakotettiin jättämään Kithairon-vuorelle. Thebassa Lykos antoi Antiopen vaimonsa Dirken käsiin, ja tämä kohteli häntä julmasti monen vuoden ajan.Apollodoros: Bibliotheke ('Kirjasto') 3.5.5 (engl. käännös). Lopulta Antiopen onnistui paeta, ja hän löysi poikansa asumasta lähellä Kithairon-vuorta. Kaksosten vakuututtua siitä, että hän oli heidän äitinsä, he lähtivät kostamaan tämän kohtaloa. He tappoivat Dirken sitomalla hänet härän sarviin, kokosivat armeijan ja valtasivat Theban alkaen yhdessä hallitsemaan kaupunkia. ==Theban hallitsijat== Zethoksesta tuli metsästäjä ja paimen, joka oli hyvin kiinnostunut karjankasvattamisesta. Kaksoset rakensivat muurin Kadmean, Theban linnoituksen, ympärille. Zethos joutui ponnistelemaan kovasti kuljettaakseen tarvittavat kivet rakennuspaikalle, kun taas Amfion soitti lyyraansa, jolloin hänen kivensä seurasivat häntä ja liukuivat varovasti paikoilleen.Tripp, Edward. Crowell's Handbook of Classical Mythology. New York: Thomas Crowell Company, 1970, s. 44. Zethos nai Theben, jonka mukaan Theban kaupunki on nimetty. ==Myöhemmät vastoinkäymiset== Toisen version mukaan Zethoksen puoliso oli Aedon, jonka kanssa heillä oli yksi ainoa poika. Aedon, joka kateellisena Nioben seitsemästä pojasta yritti tappaa näistä vanhimman, surmasikin vahingossa oman poikansa Ityloksen. Jumalat muuttivat Aedonin satakieleksi ja Zethos surmasi tuskissaan itsensä.Homeros: Odysseia xix.503–534 (engl. käännös). Amfionin ja Zethoksen kuolemien jälkeen Laios palasi Thebaan kuninkaaksi. ==Lähteet== Luokka:Theban kuninkaat